**ПРОТОКОЛ № 51/30.05.2024 г.**

от заседание на Общинска избирателна комисия, състояло се на 30.05.2024 г. от 17:00 часа в гр. Червен бряг, ул. „Антим I ” №1, в сградата на Общинска администрация-Червен бряг.

Присъстващи: 8 члена на ОИК – Червен бряг

Отсъстващи: 3 член на ОИК – Червен бряг

Налице е необходимият кворум по чл.85, ал.3 от ИК, настоящото заседание е редовно и комисията може да приема законосъобразни решения. Същото протече при следния

ДНЕВЕН РЕД:

1. Подаден, чрез ОИК – Червен бряг, сигнал до ЦИК с копие до Комисията за противодействие на корупцията, подаден чрез ОИК – Червен бряг, относно нарушение на чл. 77, ал. 3 от ИК от Мариета Георгиева Пешева – член на ОИК – Червен бряг.
2. Предложение на ОИК – Червен бряг до ЦИК за освобождаване на Мариета Георгиева Пешева – член на ОИК – Червен бряг, поради наличие на обстоятелствата по чл. 51, ал. 2, т. 6, предл. 1-во от ИК.

Председателят на Общинска избирателна комисия Червен бряг прочете и подложи на гласуване дневния ред на заседанието:

**Поименно гласуване на присъствалите:**

|  |  |
| --- | --- |
| Състав на Общинска избирателна комисия Червен бряг | Гласуване на дневен ред |
| Теодора Василева Василева-Тодорова | ЗА |
| Радослава Бориславова Радкова-Ангелова | ОТСЪСТВА |
| Моника Георгиева Найденова | ЗА |
| Вергиния Братанова Василева | ЗА |
| Нина Йорданова Петкова | ЗА |
| Сашка Костадинова Христова | ЗА |
| Петя Радославова Иванова | ЗА |
| Веселка Иванова Велчева | ЗА |
| Маринела Бенова Вълчанова | ЗА |
| Мариета Георгиева Пешева | ОТСЪСТВА |
| Даниела Танова Санкова | ОТСЪСТВА |

***Гласували „ЗА” 8 членове / Гласували „ПРОТИВ” – няма***

***Приема за разглеждане обявения дневен ред.***

**По т.1. Председателят на комисията докладва** 1 брой писмен сигнал с приложени към него доказателства, а именно:

1. Сигнал с Вх. № 393/30.05.2024 г. в 14:24 часа от Мариан Маринов Илиев от с. Глава, община Червен бряг, област Плевен, ул. „Дунав“ № 3 с имейл: fernando.marian.alonso@gmail.com с приложени към него писмени доказателства.

След направените разисквания от присъстващите членове на комисията, относно поредният сигнал идентичен с останалите за провеждане на агитация от страна на Мариета Пешева в двойното й качество, като член на ОИК Червен бряг и като кандидат за НС от ПП „МЕЧ“, като разгледа представените писмени доказателства към него и

На основание чл. 87, ал. 1, т. 1 от Изборния кодекс и тъй като в разпоредбата на чл. 77, ал. 3 от ИК липсва конкретика на предвидената забрана за агитиране на съответен вид избор, което предполага, че става въпрос за всякакъв вид агитация и за всеки вид избори, Общинска избирателна комисия Червен бряг,

**Р Е Ш И:**

Да изпрати на ЦИК сигнал с вх. № 393/30.05.2024 г.

**Протоколното решение по точка 1 от дневния ред се прие единодушно със следното поименно гласуване на присъствалите:**

|  |  |
| --- | --- |
| Състав на Общинска избирателна комисия Червен бряг | Гласуване на дневен ред |
| Теодора Василева Василева-Тодорова | ЗА |
| Радослава Бориславова Радкова-Ангелова | ОТСЪСТВА |
| Моника Георгиева Найденова | ЗА |
| Вергиния Братанова Василева | ЗА |
| Нина Йорданова Петкова | ЗА |
| Сашка Костадинова Христова | ЗА |
| Петя Радославова Иванова | ЗА |
| Веселка Иванова Велчева | ЗА |
| Маринела Бенова Вълчанова | ЗА |
| Мариета Георгиева Пешева | ОТСЪСТВА |
| Даниела Танова Санкова | ОТСЪСТВА |

***Гласували „ЗА” 8. членове / Гласували „ПРОТИВ” – няма***

**По т.2. Председателят на комисията докладва** УСТАНОВЕНО наличие на обстоятелствата по чл. 51, ал. 2, т. 6, предл. 1-во от ИК по отношение на Мариета Георгиева Пешева – член на ОИК – Червен бряг

След направените разисквания от присъстващите членове на комисията се установи следната фактическа обстановка: от публикуваните протоколи от заседанията на комисията е видно, че назначената с Решение № 2295-МИ от 08.09.2023 г. на ЦИК за Мариета Георгиева Пешева - член на ОИК – Червен бряг, е отсъствала от заседанията на ОИК – Червен бряг, проведени на 13.05.2024 г., 22.05.2024 г., 27.05.2024 г., 28.05.2024 г., както и на днешното заседание, провело се на 30.05.2024 г., респ. същата е отсъствала от 5 поредни заседания на ОИК – Червен бряг, без да посочи уважителни причини за нито едно от своите отсъствия.

Също така, считано от 05.05.2024 г. включително Мариета Пешева не е посещавала работното помещение на ОИК – Червен бряг, находящо се в сградата на общинска администрация Червен бряг, както и не е взимала участие в работата на Комисията, като по този начин същата възпрепятства работата на комисията.

Предвид изложеното и на основание чл. 87, ал. 1, т. 34 във връзка с чл. 51, ал. 2, т. 6 от Изборния кодекс, Общинска избирателна комисия Червен бряг

**Р Е Ш И:**

Да се изпрати до ЦИК предложение за освобождаване на Мариета Георгиева Пешева, като член на ОИК – Червен бряг, област Плевен, както и да й се анулира издаденото удостоверение.

**Протоколното решение по точка 2 от дневния ред се прие единодушно със следното поименно гласуване на присъствалите:**

|  |  |
| --- | --- |
| Състав на Общинска избирателна комисия Червен бряг | Гласуване на дневен ред |
| Теодора Василева Василева-Тодорова | ЗА |
| Радослава Бориславова Радкова-Ангелова | ОТСЪСТВА |
| Моника Георгиева Найденова | ЗА |
| Вергиния Братанова Василева | ЗА |
| Нина Йорданова Петкова | ЗА |
| Сашка Костадинова Христова | ЗА |
| Петя Радославова Иванова | ЗА |
| Веселка Иванова Велчева | ЗА |
| Маринела Бенова Вълчанова | ЗА |
| Мариета Георгиева Пешева | ОТСЪСТВА |
| Даниела Танова Санкова | ОТСЪСТВА |

***Гласували „ЗА” 8. членове / Гласували „ПРОТИВ” – няма***

След гласуването на точките от дневния ред на заседанието и взетото протоколно решение, Председателят на ОИК – Червен бряг обяви заседанието за приключило и закрито в 19:30 часа.

**Председател:**

 /Теодора Василева Василева-Тодорова/

**СЕКРЕТАР :**

 /Сашка Костадинова Христова/